
ΤΕΥΧΟΣ ΔΕΥΤΕΡΟ 


Αρ 


. Φύλλου 2480 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση Κανονισμού για τη σύναψη συμβάσεων 
μίσθωσης ακινήτων από το Ν.Π.Δ.Δ. με την επω¬ 
νυμία «Ελληνικό Κτηματολόγιο». 

2 

Αποδοχή πρότασης δωρεάς ενός (01) ηλεκτρο¬ 
νικού υπολογιστή μάρκας ίθηονο ΙάθΒοβπΐΓθ, 
από την εταιρεία «ΓΕΛΑΣΑΚΗΣ ΜΟΝΟΠΡΟΣΩΠΗ 
Ε.Π.Ε.» για το Κεντρικό Λιμεναρχείο Χανίων. 

3 

Αποδοχή πρότασης δωρεάς δύο (02) σετ μεταχει¬ 
ρισμένων ηλεκτρονικών υπολογιστών ΗΡ ΈοιηρΒς 
8200 με 5/Ν: αΖΈ22407ΕΜ και 0Ζ01 3350Τνν, απο- 
τελούμενος έκαστος από κεντρική μονάδα, οθόνη 
ΤΡΤ 22", πληκτρολόγιο και ποντίκι, από τον Ανθυ¬ 
ποπλοίαρχο Λ.Σ. ΜΠΑΛΤΑΚΟ Δημήτριο - Γεώργιο 
για την Υ.Ε.Μ./Μ.Ε.Λ.Σ.-ΕΛ.ΑΚΤ. 

4 

Αποδοχή πρότασης δωρεάς ανάληψης του κό¬ 
στους επισκευής - συντήρησης οχημάτων του 
Κεντρικού Λιμεναρχείου Θεσσαλονίκης, από την 
εταιρεία «ΠΑΝΑΤΛΑΝΤΙΚ ΜΕΤΑΦΟΡΕΣ ΕΠΕ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ - ΡΑΝΑΤΕΑΝΤΙΘ 
ΤΚΑΝ5ΡΟΚΤ ΕΤϋ». 

5 

Αποδοχή πρότασης δωρεάς δύο (02) ντουλαπών 
από το νόμιμο γραφείο στην Ελλάδα της εταιρεί¬ 
ας «ΡΟΕΕΜΒΡ05 5ΗΙΡΡΙΝ0 ϋΜΙΤΕΘ» για την Ακα¬ 
δημία Εμπορικού Ναυτικού Ιονίων Νήσων. 

6 

Ανάκληση της 3122.1/3911/24269/15-9-2005 κοινής 
υπουργικής απόφασης, περί εγκατάστασης στην Ελ¬ 
λάδα γραφείου της εταιρείας «ΝΑΙ Α5ΙΝΤΕΡΝΑΤΙΟΝΑΙ 
5.Α.» ΜΕ ΕΔΡΑ ΣΤΟΝ ΠΑΝΑΜΑ. 


ΑΠΟΦΑΣΕΙΣ 

Αριθμ. ΥΠΕΝ/ΔΝΕΠ/34 123/2123 (1) 

Έγκριση Κανονισμού για τη σύναψη συμβάσεων 
μίσθωσης ακινήτων από το Ν.Π.Δ.Δ. με την επω¬ 
νυμία «Ελληνικό Κτηματολόγιο». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των παρ. 1,3 και 4 του άρθρου 1, του 
άρθρου 34 και του άρθρου 37 του ν. 4512/2018 «Ρυθμί¬ 
σεις για την εφαρμογή των Διαρθρωτικών Μεταρρυθ¬ 
μίσεων του Προγράμματος Οικονομικής Προσαρμογής 
και άλλες διατάξεις» (Α' 5). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α'98). 

3. Το αριθμ. 11/3/19.4.2018 Απόσπασμα Πρακτικού 
του Διοικητικού Συμβουλίου του Ν.Π.Δ.Δ. «ΕΛΛΗΝΙΚΟ 
ΚΤΗΜΑΤΟΛΟΓΙΟ». 

4. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Άρθρο πρώτο 

Εγκρίνεται ο Κανονισμός για τη σύναψη συμβάσεων 
μίσθωσης ακινήτων από το Νομικό Πρόσωπο Δημοσίου 
Δικαίου (Ν.Π.Δ.Δ.) με την επωνυμία «Ελληνικό Κτηματο¬ 
λόγιο», που συστάθηκε με την παρ.1 του άρθρου 1 του 
ν. 4512/2018 (Α'5), ως ακολούθως: 

Τεύχος Β'2480/27.06.2018 


ΚΑΝΟΝΙΣΜΟΣ 

ΓΙΑ ΤΗ ΣΥΝΑΨΗ ΣΥΜΒΑΣΕΩΝ 

ΜΙΣΘΩΣΗΣ ΑΚΙΝΗΤΩΝ 

ΑΠΟ ΤΟ «ΕΛΛΗΝΙΚΟ ΚΤΗΜΑΤΟΛΟΓΙΟ» 

Άρθρο 1 

Αντικείμενο - Πεδίο Εφαρμογής 

1. Αντικείμενο του παρόντος Κανονισμού αποτελεί ο 
καθορισμός των διαδικασιών για τη σύναψη συμβάσεων 
μίσθωσης ακινήτων από το Ν.Π.Δ.Δ. με την επωνυμία 
«Ελληνικό Κτηματολόγιο» (εφεξής «Φορέας»). 

2. Στις διατάξεις του παρόντος Κανονισμού υπάγονται 
όλες οι συμβάσεις για τη μίσθωση ακινήτων που απαι¬ 
τούνται για τη στέγαση γραφείων, υποκαταστημάτων, 
παραρτημάτων και γενικότερα υπηρεσιών του Φορέα. 

Άρθρο 2 

Διαδικασίες Διενέργειας σύναψης συμβάσεων 

1. Η μίσθωση ακινήτων διενεργείται με δημόσιο μει¬ 
οδοτικό διαγωνισμό. 

2. Κατ’ εξαίρεση επιτρέπεται η μίσθωση ακινήτων με 
απευθείας ανάθεση σύμφωνα με τα αναφερόμενα στο 
άρθρο 12 του παρόντος. 

Άρθρο 3 

Αρμόδιο Όργανο - Υπηρεσία 

1. Αρμόδιο όργανο για την έγκριση σύναψης συμβά¬ 
σεων μίσθωσης ακινήτων είναι το Διοικητικό Συμβούλιο 
του Φορέα, το οποίο αποφασίζει είτε το ίδιο είτε τα πρό¬ 
σωπα στα οποία έχει εκχωρήσει την αρμοδιότητα αυτή. 

2. Το αρμόδιο όργανο εγκρίνει το σχετικό αίτημα μί¬ 
σθωσης, την απαιτούμενη δαπάνη, σύμφωνα με τον 
εγκεκριμένο προϋπολογισμό, αποφασίζει για την εφαρ¬ 
μοζόμενη διαδικασία, εγκρίνει τη διακήρυξη και την πε¬ 
ρίληψη αυτής που αποστέλλεται για δημοσίευση, καθώς 
και τα πρακτικά των Επιτροπών. 

3. Αρμόδια υπηρεσία για τη διενέργεια όλων των δι¬ 
αδικασιών σύναψης μίσθωσης ακινήτων του Φορέα εί¬ 
ναι το Τμήμα Προμηθειών της Διεύθυνσης Οικονομικών 
Υπηρεσιών. 

Άρθρο 4 

Προκαταρκτική Διαδικασία Μίσθωσης 

1. Η διαδικασία σύναψης σύμβασης μίσθωσης ακι¬ 
νήτου εκκινεί μετά από σχετικό έγγραφο του Γενικού 
Διευθυντή ή του Προϊσταμένου της Διεύθυνσης που αι- 
τείταιτη σύναψη σύμβασης μίσθωσης, προςτο Αρμόδιο 
Όργανο του άρθρου 3 στο οποίο επιβεβαιώνεται από 
τον Προϊστάμενο του Τμήματος Προϋπολογισμού του 
Φορέα η ύπαρξη σχετικής πίστωσης. 

2. Στο ως άνω έγγραφο αίτημα περιγράφονται οι ανά¬ 
γκες της υπηρεσίας, οι χώροι που απαιτούνται για τις 
ανάγκες της, η συνολική επιφάνεια των χώρων, ο προϋ¬ 
πολογισμός του μηνιαίου μισθώματος και οι ιδιαίτερες 
συνθήκες που πρέπει να πληροί το προς μίσθωση ακί¬ 
νητο. Αν η επιφάνεια που ζητείται είναι μεγαλύτερη από 
αυτή που είναι ήδη μισθωμένη για τον ίδιο σκοπό, πρέπει 
η αναγκαιότητα να αιτιολογείται επαρκώς με την προ¬ 
σκόμιση αποδεικτικών στοιχείων από τον Προϊστάμενο 
της Διεύθυνσης που αιτείται τη μίσθωση. 


3. Το ως άνω έγγραφο αίτημα, μετά την έγκριση του 
από το αρμόδιο όργανο, προωθείται στο Τμήμα Προμη¬ 
θειών της Διεύθυνσης Οικονομικών Υπηρεσιών το οποίο 
συντάσσει σχέδιο διακήρυξης και περίληψη αυτής και τα 
υποβάλλει προς έγκριση στο αρμόδιο όργανο. 

Άρθρο 5 

Περιεχόμενο Διακήρυξης 
Η διακήρυξη περιέχει: 

α) τον τίτλο της υπηρεσίας που πρόκειται να στεγα- 
σθεί, 

β) το είδος του ακινήτου που ζητείται για μίσθωση με 
περιγραφή των χώρων και των επιφανειών, 
γ) την περιοχή που πρέπει να βρίσκεται το ακίνητο, 
δ) τα γενικά και τα ιδιαίτερα χαρακτηριστικά που πρέ¬ 
πει να πληροί το ακίνητο, 
ε) τους γενικούς όρους μίσθωσης, 
στ) τη διάρκεια της μίσθωσης, η οποία δεν μπορεί να 
ξεπερνά τα 12 έτη, 

ζ) το ανώτατο όριο μηνιαίου και ανά τετραγωνικό μέ¬ 
τρο μισθώματος και τους όρους αναπροσαρμογής του 
μισθώματος, 

η) την ημέρα, ώρα και τόπο διενέργειας του διαγω¬ 
νισμού, 

θ) τυχόν άλλους πρόσθετους ή ειδικούς όρους ή κρι¬ 
τήρια αξιολόγησης με τους συντελεστές βαθμολογίας 
και βαρύτητας αυτών. 

Άρθρο 6 

Δημοσίευση Διακήρυξης 

Η διακήρυξη δημοσιεύεται δέκα (10) εργάσιμες ημέρες 
πριν από το διαγωνισμό στην ιστοσελίδα του Φορέα. 
Επίσης, δημοσιεύεται περίληψη αυτής σε μια εφημερίδα 
πανελλήνιας κυκλοφορίας και σε μια του τόπου του προς 
μίσθωση ακινήτου. 

Άρθρο 7 

Επιτροπή Διαγωνισμού 

1.0 διαγωνισμός διεξάγεται από Επιτροπή που ορίζε¬ 
ται από το αρμόδιο όργανο σύμφωνα με τα αναφερό¬ 
μενα στην παρ. 2 του άρθρου 34 του ν. 4512/2018. Στην 
Επιτροπή συμμετέχει και ένας μηχανικός κλάδου ΠΕ ήΤΕ 
Μηχανικών ή Τοπογράφων Μηχανικών. 

2. Η Επιτροπή εισηγείται αιτιολογημένα προς το αρ¬ 
μόδιο όργανο. 

Άρθρο 8 

Διεξαγωγή Διαγωνισμού 

1. Οι ενδιαφερόμενοι να λάβουν μέρος στο διαγωνι¬ 
σμό υποβάλουν έγγραφη προσφορά, σε κλειστό φάκελο, 
στο γενικό πρωτόκολλο του Φορέα. Σε αυτήν πρέπει να 
περιγράφονται λεπτομερώς οι χώροι, οι επιφάνειες, η 
θέση και άλλα χαρακτηριστικά του ακινήτου και ναανα- 
φέρεται το μίσθωμα. Στην προσφορά επισυνάπτονται: 

α. Απλό φωτοαντίγραφο της θεωρημένης από την Πο¬ 
λεοδομία οικοδομικής άδειας του ακινήτου. 

β. Υπεύθυνη δήλωση του ν. 1599/1986 (Α'75), στην 
οποία δηλώνεται από τον προσφέροντα το δικαίωμα 
εκμίσθωσης. 

γ. Υπεύθυνη δήλωση του ν. 1599/1986, στην οποία 
δηλώνεται από τον προσφέροντα ότι: 

αα. Το προσφερόμενο ακίνητο πληροί τις απαιτήσεις 
του στοιχείου δ του άρθρου 5, όπως καθορίζονται στη 
διακήρυξη και δεν υπάρχουν αυθαίρετες κατασκευές 
επί αυτού. 

ββ. Εφόσον επιλεγεί το προσφερόμενο ακίνητο, θα 
προσκομίσει: 

- Κατόψεις των χώρων που συνοδεύουν την οικοδο¬ 
μική άδεια, καθώς και αυτές που απεικονίζουν την πα¬ 
ρούσα κατάσταση, εφόσον υπάρχουν διαφοροποιήσεις. 

- Πιστοποιητικό ενεργειακής απόδοσης σύμφωνο με 
τις απαιτήσεις του Φορέα. 

- Βεβαίωση μηχανικού περί μη ύπαρξης αυθαίρετων 
κατασκευών. 

- Αντίγραφο των τίτλων κτήσης του ακινήτου ή τη σύμ¬ 
βαση χρηματοδοτικής μίσθωσης και την έγγραφη συναί¬ 
νεση του κυρίου του ακινήτου, σε περίπτωση κατόχου 
ακινήτου δυνάμει σύμβασης χρηματοδοτικής μίσθωσης. 

- Οποιαδήποτε άλλα απαραίτητα έγγραφα σύμφωνα 
με την ισχύουσα νομοθεσία. 

δ. Εγγυητική επιστολή τράπεζας ή γραμμάτιο του 
Ταμείου Παρακαταθηκών και Δανείων για ποσό ίσο με 
το δύο τοις εκατό (2%) του προϋπολογιζόμενου ετήσι¬ 
ου μισθώματος, εφόσον προβλέπεται στη διακήρυξη, 
ως εγγύηση ότι θα προσέλθουν για την υπογραφή της 
σχετικής σύμβασης μίσθωσης μέσα σε προθεσμία που 
θα ταχθεί και θα παραδώσουν το μίσθιο για χρήση στο 
Φορέα στην κατάσταση και το χρόνο που θα ορισθεί από 
τη σχετική απόφαση έγκρισης της μίσθωσης. 

ε. Πληρεξούσιο/νομιμοποιητικά έγγραφα. 

2. Η εγγύηση συμμετοχής στο διαγωνισμό επιστρέ- 
φεται: 

α. Στον μειοδότη, μετά τη διαβίβαση του πρακτικού 
παράδοσης και παραλαβής του ακινήτου στο Τμήμα 
Προμηθειών της Διεύθυνσης Οικονομικών Υπηρεσιών. 

β. Στους υπόλοιπους μετέχοντες, μετά την έγκριση των 
πρακτικών της δημοπρασίας. 

3. Στον διαγωνισμό δικαιούνται να συμμετέχουν φυσι¬ 
κά και νομικά πρόσωπα τα οποία είναι κύριοι ή επικαρ¬ 
πωτές των προσφερόμενων ακινήτων. Στις διαδικασί¬ 
ες μίσθωσης ακινήτων προς το φορέα δικαιούνται να 
υποβάλουν προσφορές και οι κάτοχοι αυτών δυνάμει 
σύμβασης χρηματοδοτικής μίσθωσης (Ιθ35ίη9), εφόσον 
προσκομίζουν έγγραφη συναίνεση του κυρίου του ακι¬ 
νήτου. Ο κύριος του ακινήτου συνυπογράφει την σύμ¬ 
βαση μίσθωσης, διασφαλίζοντας την αδιακώλυτη χρή¬ 
ση του μισθίου από το φορέα καθ' όλη τη διάρκεια της 
μίσθωσης, σε περίπτωση δε καταγγελίας της σύμβασης 
χρηματοδοτικής μίσθωσης υπεισέρχεται ως εκμισθωτής 
στη σύμβαση με το Φορέα για την υπόλοιπη διάρκεια 
αυτής, με τους ίδιους όρους. 

4. Η Επιτροπή του Διαγωνισμού προβαίνει στην απο¬ 
σφράγιση των προσφορών σε δημόσια συνεδρίαση 
που έχει ορισθεί στη διακήρυξη, στην οποία μπορούν 
να παραβρεθούν οι ίδιοι οι ενδιαφερόμενοι ή εξουσιο¬ 
δοτημένο πρόσωπο. 

5. Η Επιτροπή δύναται να διενεργεί αυτοψία στα ακίνη¬ 
τα που προσφέρθηκαν και πληρούν, κατ' αρχήν, τις απαι¬ 
τήσεις της διακήρυξης. Αυτοψία δύναται να διενεργείται 


και στις περιπτώσεις του άρθρου 12 του παρόντος. Στη 
συνέχεια συντάσσει Πρακτικό (I) στο οποίο αποτυπώ- 
νονται οι ενέργειες αυτής και η κρίση της για την καταλ¬ 
ληλότητα των προσφερόμενων ακινήτων σύμφωνα με 
τους όρους της προκήρυξης. 

6. Το ως άνω πρακτικό γνωστοποιείται με τηλεομοιο¬ 
τυπία (ίθχ) ή ηλεκτρονικό ταχυδρομείο (θιγιβΗ) σε όσους 
υπέβαλαν προσφορά και συγχρόνως καλούνται όσοι 
προσέφεραν ακίνητα και κρίθηκαν κατάλληλα, να λά¬ 
βουν μέρος σε δημόσια προφορική μειοδοτική δημο¬ 
πρασία ενώπιον της Επιτροπής σε συγκεκριμένη ημέρα 
και ώρα. Το πρακτικό επίσης κοινοποιείται στο αρμόδιο 
όργανο του Φορέα. 

Άρθρο 9 

Προφορική Μειοδοτική Δημοπρασία 

1. Μετά την εκδίκαση των τυχόν ενστάσεων συνεχίζε¬ 
ται η διαδικασία με τη μειοδοτική δημοπρασία. Κατά τη 
μειοδοτική δημοπρασία, όσοι προσέφεραν για μίσθωση 
ακίνητα που κρίθηκαν κατάλληλα μειοδοτούν προφορι¬ 
κά επί της χαμηλότερης έγγραφης προσφοράς. 

2. Η πρώτη προφορική μειοδοτική προσφορά για 
να γίνει δεκτή πρέπει να είναι κατώτερη τουλάχιστον 
κατά ποσοστό τρία τοις εκατό (3%) της χαμηλότερης 
έγγραφης προσφοράς, διαφορετικά κρίνεται απαρά¬ 
δεκτη. Με το ποσοστό αυτό εξακολουθεί η μειοδοσία 
μέχρι την κατακύρωση. Κάθε προφορική προσφορά 
είναι δεσμευτική μέχρι την οριστική κατακύρωση στον 
τελευταίο μειοδότη. 

3. Εάν δεν υποβληθούν προφορικές προσφορές ισχύ¬ 
ουν οι αρχικά κατατεθείσες έγγραφες προσφορές και ως 
μίσθωμα που επιτεύχθηκε θεωρείται το ζητούμενο με 
τη μικρότερη έγγραφη προσφορά. Σε περίπτωση ίσων 
προφορικών ή γραπτών προσφορών επιλέγεται το κατά 
την κρίση της Επιτροπής καταλληλότερο ακίνητο. 

4. Για τις ως άνω ενέργειες συντάσσεται Πρακτικό 
Δημοπρασίας το οποίο υπογράφεται από τα μέλη της 
Επιτροπής και τους συμμετέχοντες σε αυτήν. 

Άρθρο 10 

Έγκριση Πρακτικών 

1. Η Επιτροπή μετά την ολοκλήρωση των εργασιών της 
διαβιβάζει στο αρμόδιο όργανο το Πρακτικό (I) της παρ. 
5 του άρθρου 8 καθώς και το συντασσόμενο Πρακτικό 
(II) στο οποίο διατυπώνεται η εισήγησή της. 

2. Το αρμόδιο όργανο αποφαίνεται με σχετική αιτιο¬ 
λογημένη απόφασή του για τη σύναψη της σύμβασης 
ή την κήρυξη του διαγωνισμού άγονου ή ασύμφορου. 
Στην τελευταία περίπτωση μπορεί με την ίδια απόφαση 
να αποφασίσει είτε την επανάληψη της διαδικασίας είτε 
τη σύναψη της σύμβασης με απευθείας ανάθεση. 

3. Μετά την εξέταση των τυχόν υποβληθεισών ενστά¬ 
σεων καλείται ο επιλεγόμενος εκμισθωτής προς υπογρα¬ 
φή της σύμβασης. 

Άρθρο 11 

Ενστάσεις 

1. Επί της διαδικασίας του μειοδοτικού διαγωνισμού 
επιτρέπεται η υποβολή ενστάσεων κατά της διακήρυξης, 

του Πρακτικού (I) και κατάτηςαπόφασηςτου αρμόδιου 
οργάνου περί της έγκρισης ή μη των πρακτικών, από 
οποιονδήποτε έχει έννομο συμφέρον. 

2. Οι ενστάσεις κατά της διακήρυξηςτου διαγωνισμού 
που αφορούν στη νομιμότητα των όρων της διακήρυ¬ 
ξης υποβάλλονται σε αποκλειστική προθεσμία τριών 
(3) εργάσιμων ημερών από την τελευταία δημοσίευση 
της διακήρυξης. 

3. Οι ενστάσεις κατά του Πρακτικού (I) της Επιτροπής 
υποβάλλονται σε αποκλειστική προθεσμία τριών (3) ερ¬ 
γάσιμων ημερών από τη γνωστοποίηση του πρακτικού 
της Επιτροπής. 

4. Οι ενστάσεις κατά της απόφασης του αρμόδιου ορ¬ 
γάνου περί της έγκρισης ή μη των πρακτικών υποβάλ¬ 
λονται σε αποκλειστική προθεσμία τριών (3) εργάσιμων 
ημερών από τη γνωστοποίηση του αποτελέσματος του 
διαγωνισμού. 

5. Οι ενστάσεις κατατίθενται στην έδρα του Φορέα, 
στην Υπηρεσία Πρωτοκόλλου, από τον ενιστάμενο ή από 
εξουσιοδοτημένο πρόσωπο και απευθύνονται προς το 
αρμόδιο όργανο. 

6. Επί των ενστάσεων αποφαίνεται το αρμόδιο όργα¬ 
νο του φορέα ύστερα από εισήγηση της Επιτροπής του 
Διαγωνισμού. 

Άρθρο 12 

Απευθείας ανάθεση σύμβασης Μίσθωσης 

Κατ'εξαίρεση, επιτρέπεται η μίσθωση ακινήτων χωρίς 
διαγωνιστική διαδικασία, με απόφαση του Διοικητικού 
Συμβουλίου, ύστερα από εισήγηση της Διεύθυνσης που 
αιτείται τη μίσθωση, εφόσον: 

α. Συντρέχει κατεπείγουσα ανάγκη. Η μίσθωση δεν 
μπορεί να είναι μεγαλύτερη των τριών (3) ετών. Κατ' εξαί¬ 
ρεση, για τα Γραφεία Κτηματογράφησης, η μίσθωση μπο¬ 
ρεί να διαρκέσει για όσο χρονικό διάστημα απαιτείται για 
να ολοκληρωθεί η διαδικασία της κτηματογράφησης. 

β. Έχει αποδειχθεί άγονη ή ασύμφορη η διαγωνιστική 
διαδικασία, ή 

γ. το προς μίσθωση ακίνητο είναι ιδιοκτησίας νομικού 
προσώπου δημοσίου δικαίου (Ν.Π.Δ.Δ.), οργανισμού το¬ 
πικής αυτοδιοίκησης α'και β' βαθμού, δημόσιας επιχείρη¬ 
σης και οργανισμού (Δ.Ε.Κ.Ο.), Ανώνυμης Εταιρείας της 
οποίας η πλειοψηφία των μετοχών ανήκει στο Δημόσιο 
ή εθνικού κληροδοτήματος που εποπτεύεται από το 
Δημόσιο, ή 

δ. πρόκειται για την επέκταση ήδη εγκατεστημένης 
υπηρεσίας σε μη μισθωμένους χώρους του ίδιου ή πα¬ 
ρακείμενου ακινήτου. Η μίσθωση μπορεί να συνάπτεται 
για όσο χρόνο διαρκεί η κύρια μίσθωση. 

Σε κάθε περίπτωση, η αξιολόγηση των προς μίσθωση 
ακινήτων και η διαπραγμάτευση για το ύψος του τελικού 
μισθώματος διενεργείται από Επιτροπή σύμφωνα με τα 
προβλεπόμενα στο άρθρο 7. 

Άρθρο 13 

Σύμβαση Μίσθωσης 

1. Η σύμβαση μίσθωσης περιλαμβάνει όλους τους 
όρους της σχετικής διακήρυξης και της αντίστοιχης 
απόφασης έγκρισης των πρακτικών της δημοπρασίας 


και υπογράφεται από το αρμόδιο όργανο του Φορέα και 
από τον ιδιοκτήτη του ακινήτου, τον έχοντατο δικαίωμα 
εκμίσθωσης ή τους νόμιμους πληρεξούσιους αυτών. Η 
αναγραφή στη σύμβαση μίσθωσης όρων που δεν περι¬ 
λαμβάνονται στη διακήρυξη της δημοπρασίας ή στην 
απόφαση έγκρισης των πρακτικών αυτής, δεν συνεπάγε¬ 
ται καμία δέσμευση ή υποχρέωση για το Φορέα. Αντίθετα, 
η παράλειψη αναγραφής στη σύμβαση οποιοσδήποτε 
από τους προαναφερόμενους όρους δεν απαλλάσσει τον 
εκμισθωτή από την υποχρέωση τήρησης αυτών. 

2. Σε περίπτωση μη προσέλευσης του αναδειχθέντος 
μειοδότη μέσα στην ορισμένη προθεσμία για την υπογρα¬ 
φή της σύμβασης μίσθωσης, με απόφαση του αρμοδίου 
οργάνου ο μειοδότης κηρύσσεται έκπτωτος και η εγγύη¬ 
ση συμμετοχής του, όπου αυτή προβλέπεται, καταπίπτει 
υπέρ του Φορέα. Στη συνέχεια, δύναται να κληθεί ο δεύ¬ 
τερος μειοδότης, εφόσον η προσφορά του κρίνεται συμ- 
φέρουσα από το αρμόδιο όργανο μετά από εισήγηση της 
Επιτροπής Διαγωνισμού, άλλως ή προκηρύσσεται νέος 
διαγωνισμός, κατ' εφαρμογή του άρθρου 8 ή ακολουθεί¬ 
ται η διαδικασία της απευθείας ανάθεσης κατ' εφαρμογή 
του άρθρου 12. Στις ως άνω διαδικασίες δεν μπορεί να 
συμμετέχει ο μειοδότης που κηρύχθηκε έκπτωτος. 

Άρθρο 14 

Πρωτόκολλο Παράδοσης-Παραλαβής-Απόδοσης 

Μισθωμένου Ακινήτου 

1.0 εκμισθωτής έχει υποχρέωση με την έναρξη της μί¬ 
σθωσης, όπως αναφέρεται στη σύμβαση, να παραδώσει 
το μίσθιο προς χρήση στο Φορέα, κατάλληλο και σύμ¬ 
φωνο προς τους όρους της διακήρυξης, της απόφασης 
έγκρισης και της σύμβασης της μίσθωσης. Σε περίπτωση 
μη παράδοσης του μισθίου είναι δυνατή η παράταση αυ¬ 
τής ή η καταγγελία της μίσθωσης εκ μέρους του Φορέα 
και η λύση αυτής σε βάρος του εκμισθωτή, με απόφαση 
του αρμοδίου οργάνου και καταπίπτει υπέρ του Φορέα η 
εγγύηση που έχει τυχόν κατατεθεί. Ο εκμισθωτής υποχρε- 
ούταισε αποζημίωση του Φορέα για τη μη ως άνω προ¬ 
σήκουσα παράδοση του μισθίου, ίση με το ένα δέκατο 
(1/10) του μηνιαίου μισθώματος της σύμβασης για κάθε 
ημέρα καθυστέρησης μέχρι την οριστική στέγαση της 
Υπηρεσίας σε άλλο κατάλληλο ακίνητο, που βεβαιώνεται, 
και σε περίπτωση που καταστεί ληξιπρόθεσμη εισπράτ- 
τεται σύμφωνα την παρ. 11 του άρθρου 1 του ν. 4512/ 
2018 κατά τις διατάξεις του Κ.Ε.Δ.Ε. 

Ο Φορέας προβαίνει σε σύναψη νέας σύμβασης μίσθω¬ 
σης, είτεπροκηρύσσονταςνέο διαγωνισμό κατ' εφαρμογή 
του άρθρου 8, είτε ακολουθώντας τη διαδικασία της απευ¬ 
θείας ανάθεσης κατ' εφαρμογή του άρθρου 12. 

2. Οι συνέπειες της μη εμπρόθεσμης ως άνω παράδο¬ 
σης δεν επέρχονται σε περιπτώσεις καθυστερήσεων που 
οφείλονται σε υπαιτιότητα του Φορέα ή σε ανωτέρα βία 
ή σε τυχαίο γεγονός. Σε αυτές τις περιπτώσεις μπορεί 
να εκδοθεί απόφαση του Φορέα για την παράταση του 
χρόνου παράδοσης, ύστερα από εισήγηση του Τμήμα¬ 
τος Προμηθειών της Διεύθυνσης Οικονομικών Υπηρεσι¬ 
ών προς το αρμόδιο όργανο, στην οποία αιτιολογείται 
αναλυτικά η αναγκαιότητα και οι λόγοι παράτασης της 
προθεσμίας παράδοσης του μισθωμένου ακινήτου. 

3. Για την παραλαβή του μισθίου ακινήτου από το φο¬ 
ρέα συντάσσεται πρωτόκολλο, από επιτροπή που αποτε- 
λείται από έναν υπάλληλο της Υπηρεσίας που πρόκειται 
να εγκατασταθεί ή είναι ήδη εγκατεστημένη, από έναν 
μηχανικό του Φορέα και έναν υπάλληλο του Τμήματος 
Προμηθειών της Διεύθυνσης Οικονομικών Υπηρεσιών. 
Με το πρωτόκολλο αυτό διαπιστώνεται η γενική και ει¬ 
δική κατάσταση του μισθίου ακινήτου, όπως ορίζεται 
στους όρους της σχετικής διακήρυξης δημοπρασίας, 
του Πρακτικού (I) και της σύμβασης μίσθωσης. Το πρω¬ 
τόκολλο αυτό υπογράφεται και από τον εκμισθωτή του 
ακινήτου, ο οποίος προσκαλείται εγγράφως να παραστεί 
στην παράδοση και παραλαβή. 

4. Κατά την παράδοση του μισθίου στον εκμισθω¬ 
τή, μετά τη λήξη της μίσθωσης, συντάσσεται ανάλογο 
πρωτόκολλο από την επιτροπή της παραγράφου 3 του 
παρόντος άρθρου, στο οποίο διαπιστώνονται αν υπάρ¬ 
χουν φθορές ή βλάβες πέραν της συνήθους χρήσης και 
κοινοποιείται στο αρμόδιο όργανο και στον εκμισθωτή. 

Άρθρο 15 

Φθορές Μισθωμένων Ακινήτων 

1.0 εκμισθωτής είναι υποχρεωμένος κατά τη διάρκεια 
της μίσθωσης να προβαίνει στις αναγκαίες επισκευές φθο¬ 
ρών και βλαβών που οφείλονται στη συνηθισμένη χρήση 
του μισθίου, μέσα στην προθεσμία που τάσσεται από τη 
στεγαζόμενη Υπηρεσία. Σε περίπτωση άρνησηςτου ή μη 
εκτέλεσης των επισκευών μέσα στην ταχθείσα προθεσμία, 
ο Φορέας έχει το επιλεκτικό δικαίωμα να προβεί: 

α. Σε μονομερή καταγγελία της μίσθωσης, και στη συ¬ 
νέχεια σε μίσθωση, με διαγωνισμό ή απευθείας, άλλου 
ακινήτου σε βάρος του ιδιοκτήτη του μισθωμένου ακι¬ 
νήτου, σύμφωνα με τα προβλεπόμενα στην παράγραφο 
1 του προηγούμενου άρθρου. 

β. Στην εκτέλεση όλων των απαιτούμενων εργασιών επι- 
σκευήςτου ακινήτου σε βάροςτου ιδιοκτήτη, παρακρατώ¬ 
ντας τη σχετική δαπάνη από τα μισθώματα του ακινήτου, 
όπως η δαπάνη αυτή προκύπτει από σχετική τεχνική έκθε- 
ση-βεβαίωση τηςΤεχνικής Υπηρεσίας του Φορέα. 

γ. Στη διακοπή καταβολής των μισθωμάτων του ακινή¬ 
του μέχρι την εκτέλεση των εργασιών επισκευής. 

2. Ο Φορέας δεν οφείλει καμία αποζημίωση στον εκ¬ 
μισθωτή για φθορές του ακινήτου που οφείλονται στη 
συνηθισμένη χρήση του, σε κακή κατασκευή του, στην 
παλαιότητα αυτού ή σε τυχαίο γεγονός. 

Άρθρο 16 

Πληρωμή Μισθώματος- 

Μεταβολή στο Πρόσωπο του Εκμισθωτή 

1. Η πληρωμή του μισθώματος αρχίζει απάτην ημερο¬ 
μηνία παραλαβής του μισθίου, που αποδεικνύεται από το 
πρωτόκολλο παραλαβής του ακινήτου και καταβάλλεται 
στο τέλος κάθε τριμήνου. 

2. Οι κάθε είδους κρατήσεις και τέλη επί του μισθώ¬ 
ματος που καθορίζονται από τις ισχύουσες διατάξεις 
βαρύνουν τον εκμισθωτή. 

3. Η αναπροσαρμογή του μισθώματος γίνεται σύμφω¬ 
να με τα προβλεπόμενα στη διακήρυξη και στη σχετική 
σύμβαση μίσθωσης. 


4. Η μίσθωση δεν επηρεάζεται από ενδεχόμενη μετα¬ 
βολή στο πρόσωπο του εκμισθωτή και συνεχίζεται με τον 
νέο ιδιοκτήτη, νομέα κλπ. του ακινήτου. Τα μισθώματα 
καταβάλλονται από το Φορέα στον νέο εκμισθωτή μόνο 
μετά την κοινοποίηση στο Φορέα των απαραίτητων εγ¬ 
γράφων πιστοποίησης της μεταβολής. 

Άρθρο 17 

Εξωσυμβατική χρήση-Παράταση μίσθωσης 

1. Σιωπηρή αναμίσθωση δεν επιτρέπεται. 

2. Η χρήση από το Φορέα ακινήτου, που μισθώθηκε για 
στέγαση ή κάλυψη λειτουργικών αναγκών του, πέρα από 
το χρόνο λήξης της μίσθωσης ή της παράτασής της που 
έγινε κατά τις κείμενες διατάξεις, θεωρείται ως σιωπηρή 
παράταση της μίσθωσης. Για τη χρήση αυτή καταβάλλεται 
μίσθωμα ίσο με αυτό της μίσθωσης που έληξε, το οποίο 
αναπροσαρμόζεται σύμφωνα με τα προβλεπόμενα στη 
σύμβαση. Αν δεν προβλεπόταν αναπροσαρμογή μισθώ¬ 
ματος της μίσθωσης που έληξε, η αναπροσαρμογή του 
μισθώματος της σιωπηρής παράτασης καθορίζεται με από¬ 
φαση του αρμοδίου οργάνου του Φορέα. Η πληρωμή του 
μισθώματος αυτού γίνεται ύστερα από αναφορά του προ¬ 
ϊσταμένου της Διεύθυνσης που χρησιμοποιεί το ακίνητο, 
ο οποίος βεβαιώνει τη συνέχιση της χρήσης του ακινήτου. 

3. Επιτρέπεται η από πλευράς του Φορέα μονομερής 
παράταση της μίσθωσης για συνολικό χρονικό διάστη¬ 
μα μέχρι δώδεκα έτη από την έναρξη της μίσθωσης, με 
απόφαση του αρμοδίου οργάνου ύστερα από σχετική 
εισήγηση του προϊσταμένου της Διεύθυνσης που χρησι¬ 
μοποιεί το ακίνητο. Η απόφαση αυτή κοινοποιείται στον 
εκμισθωτή πριν από την ημερομηνία λήξης της μίσθωσης. 

4. Το δικαίωμα του Φορέα για μονομερή παράταση 
της μίσθωσης ισχύει ακόμη και στην περίπτωση που δεν 
έχει αναγραφεί σχετικός όρος στη σύμβαση μίσθωσης. 

5. Με την λήξη της μίσθωσης και των μονομερών παρα¬ 
τάσεων αυτής όπως περιγράφονται στην ανωτέρω παρ. 3 
του παρόντος, ο Φορέας έχει την δυνατότητα αναμίσθω- 
σης του μισθωμένου ακινήτου, με απόφαση του αρμοδίου 
οργάνου, ύστερα από τεκμηριωμένο αίτημα του προϊ¬ 
σταμένου της Διεύθυνσης που χρησιμοποιεί το ακίνητο. 

Η αναμίσθωση γίνεται μετά από διαπραγμάτευση του 
μισθώματος και των όρων μίσθωσης. Η διαπραγμάτευση 
διενεργείται από την επιτροπή του άρθρου 7, η οποία ει- 
σηγείται προς απόφαση στο αρμόδιο όργανο του Φορέα. 

Άρθρο 18 

Πρόωρη Αύση Μίσθωσης 

1.0 Φορέας μπορεί να προβεί σε λύση της μίσθωσης 
πριν από τη συμβατική λήξη της χωρίς υποχρέωση απο¬ 
ζημίωσης του εκμισθωτή, εφόσον: 

α. Μεταστεγασθεί η στεγασμένη Υπηρεσία σε ακίνητο 
ιδιοκτησίας του. 

β. Παραχωρηθεί στη στεγασμένη υπηρεσία η δωρεάν 
χρήση άλλου κατάλληλου ακινήτου για χρονικό διάστη¬ 
μα τουλάχιστον ίσο με το υπόλοιπο της μίσθωσης. 

γ. Καταργηθεί η στεγασμένη Υπηρεσία ή υπαχθεί σε 
άλλη Υπηρεσία. 

δ. Μεταβληθεί η οργανική σύνθεση της Υπηρεσίας 
κατά τη διάρκεια της μίσθωσης κατά τρόπο τέτοιο που 

το μισθωμένο ακίνητο να μην καλύπτει τις στεγαστικές 
της ανάγκες ή να μην απαιτείται η συνέχιση της σύμβα¬ 
σης μίσθωσης. 

ε. Μεταβληθεί η έδρα της στεγασμένης υπηρεσίας. 

Σε όλες τις παραπάνω περιπτώσεις εκδίδεται από το 
αρμόδιο όργανο απόφαση πρόωρης λύσης της μίσθω¬ 
σης, ύστερα από σχετικό έγγραφο αίτημα της Διεύθυν¬ 
σης που χρησιμοποιεί το ακίνητο. Η απόφαση πρόωρης 
λύσης της μίσθωσης κοινοποιείται με μέριμνα του Τμή¬ 
ματος Προμηθειών της Διεύθυνσης Οικονομικών στον 
εκμισθωτή του ακινήτου και επιφέρει τα αποτελέσματα 
της τριάντα (30) τουλάχιστον ημέρες μετά την κοινοποί¬ 
ηση της. Από την ημερομηνία αυτή παύει κάθε υποχρέ¬ 
ωση του Φορέα για καταβολή μισθωμάτων. 

2.0 Φορέας μπορεί, μετά την πάροδο ενός έτους από 
την έναρξη της σύμβασης, να καταγγείλει τη μίσθωση, 
χωρίς να συντρέχουν οι προϋποθέσεις της προηγούμε¬ 
νης παραγράφου 1. Η καταγγελία γίνεται εγγράφως, τα 
δε αποτελέσματα της επέρχονται μετά την πάροδο τριών 
(3) μηνών από τη γνωστοποίησή της. Στην περίπτωση 
αυτή ο Φορέας οφείλει στον εκμισθωτή ως αποζημίωση 
ποσό ίσο με ένα (1) μηνιαίο μίσθωμα, όπως αυτό έχει 
διαμορφωθεί κατά το χρόνο καταγγελίας της μίσθωσης. 
Η απόφαση λύσης της μίσθωσης εκδίδεται από το αρ¬ 
μόδιο όργανο. 

Άρθρο 19 

Μεταβατικές Διατάξεις 

Μισθώσεις, οι συμβάσεις των οποίων έχουν συναφθεί 
ή που έχει ξεκινήσει η διαδικασία σύναψής τους μέχρι 
την έναρξη ισχύος του παρόντος κανονισμού, εξακο¬ 
λουθούν να διέπονται από τις διατάξεις που ίσχυαν κατά 
το χρόνο σύναψης ή έναρξης της διαδικασίας σύναψης 
αυτών. 

Άρθρο 20 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2018 

Οι Υπουργοί 

Οικονομικών Περιβάλλοντος και Ενέργειας 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΣΤΑΟΑΚΗΣ 


( 2 ) 

Αποδοχή πρότασης δωρεάς ενός (01) ηλεκτρο¬ 
νικού υπολογιστή μάρκας ίοηονο Ιάθ30θπΐΓθ, 
από την εταιρεία «ΓΕΛΑΣΑΚΗΣ ΜΟΝΟΠΡΟΣΩ- 
ΠΗ Ε.Π.Ε.» για το Κεντρικό Λιμεναρχείο Χανίων. 

Με την 2824.76/ 42243/2018/06.06.2018 απόφαση 
του Υπουργού Ναυτιλίας και Νησιωτικής Πολιτικής, που 
εκδόθηκε σύμφωνα με τις διατάξεις του άρθρου 3 του 
ν. 4182/2013, όπως αναδιατυπώθηκαν με το άρθρο 32 
του ν. 4223/2013, τις διατάξεις του άρθρου 28 του ν. 4484/ 


2017 καθώς επίσης και αυτές των άρθρων 496-512 του 
Αστικού Κώδικα, γίνεται αποδεκτή η από 15-12-2017 
επιστολή πρόθεσης δωρεάς της εταιρείας «ΓΕΛΑΣΑΚΗΣ 
ΜΟΝΟΠΡΟΣΩΠΗ Ε.Π.Ε.» ενός (01) ηλεκτρονικού υπολο¬ 
γιστή μάρκας Εθηονο ΙόθθςθπΐΓθ για το Κεντρικό Λιμε¬ 
ναρχείο Χανίων, συνολικής αξίας χιλίων πενήντα εννιά 
ευρώ και εξήντα δύο λεπτών (#1.059,62#€). 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


(3) 

Αποδοχή πρότασης δωρεάς δύο (02) σετ με¬ 
ταχειρισμένων ηλεκτρονικών υπολογιστών 
ΗΡ 0οιηρ3η 8200 με 5/Ν: σζσ224071Μ και 
^Ζ^13350ΤVV, αποτελούμενος έκαστος από κε¬ 
ντρική μονάδα, οθόνηΤΡΤ 22", πληκτρολόγιο και 
ποντίκι, από τον Ανθυποπλοίαρχο Λ.Σ. ΜΠΑΛΤΑ- 
ΚΟ Δημήτριο - Γεώργιο για την Υ.Ε.Μ./Μ.Ε.Λ.Σ.- 
ΕΛ.ΑΚΤ. 

Με την 2824.76/42234/2018/ 06.06.2018 απόφαση 
του Υπουργού Ναυτιλίας και Νησιωτικής Πολιτικής, που 
εκδόθηκε σύμφωνα με τις διατάξεις του άρθρου 3 του 
ν. 4182/2013, όπως αναδιατυπώθηκαν με το άρθρο 32 
του ν. 4223/2013, τις διατάξεις του άρθρου 28 του 
ν. 4484/2017 καθώς επίσης και αυτές των άρθρων 496- 
512 του Αστικού Κώδικα, γίνεται αποδεκτή η με αριθμ. 
Εισερχ. ΜΥΑ/Λ.Σ.: 83/21-02-2018 ατομική αναφορά-πρό- 
θεση δωρεάς του Ανθυποπλοιάρχου Λ.Σ. ΜΠΑΛΤΑΚΟΥ 
Δημητρίου - Γεωργίου για δύο (02) σετ μεταχειρισμένων 
ηλεκτρονικών υπολογιστών ΗΡ (ΙοιηρΒε] 8200 με 5/Ν: 
^Ζ^22407ίΜ και ^Ζ^13350Τνν, αποτελούμενος έκαστος 
από κεντρική μονάδα, οθόνη ΤΕΤ 22", πληκτρολόγιο και 
ποντίκι, για την Υ.Ε.Μ./Μ.Ε.Λ.Σ.-ΕΛ.ΑΚΤ, συνολικής εκτι- 
μώμενης αξίας πεντακοσίων ευρώ (#500#€). 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


(4) 

Αποδοχή πρότασης δωρεάς ανάληψης του κό¬ 
στους επισκευής - συντήρησης οχημάτων του 
Κεντρικού Λιμεναρχείου Θεσσαλονίκης, από την 
εταιρεία «ΠΑΝΑΤΛΑΝΤΙΚ ΜΕΤΑΦΟΡΕΣ ΕΠΕ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ -ΡΑΝΑΤΙΑΝΤΚ 
ΤΡΑΝ5ΡΟΡΤ ΠΌ». 

Με την 2824.76/42240/2018/ 06.06.2018 απόφαση 
του Υπουργού Ναυτιλίας και Νησιωτικής Πολιτικής, 
που εκδόθηκε σύμφωνα με τις διατάξεις του άρθρου 
3 του ν. 4182/2013, όπως αναδιατυπώθηκαν με το άρ¬ 
θρο 32 του ν. 4223/2013, τις διατάξεις του άρθρου 28 
του ν. 4484/2017 καθώς επίσης και αυτές των άρθρων 
496-512 του Αστικού Κώδικα, γίνεται αποδεκτή η από 
07-05-2018/11:02:58 πμ επιστολή δωρεάς μέσω ηλε- 

κτρονικού ταχυδρομείου της εταιρείας «ΠΑΝΑΤΛΑΝΤΙΚ 
ΜΕΤΑΦΟΡΕΣ ΕΠΕ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ - 
ΡΑΝΑΤΕΑΝΤΙΟ ΤΒΑΝ5ΡΟΒΤ ΕΤϋ» για ανάληψη του κό¬ 
στους επισκευής- συντήρησης οχημάτων του Κεντρικού 
Λιμεναρχείου Θεσσαλονίκης, συνολικής αξίας χιλίων πε- 
ντακοσίων ευρώ (#1.500#€). 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


(5) 

Αποδοχή πρότασης δωρεάς δύο (02) ντουλαπών 
από το νόμιμο γραφείο στην Ελλάδα της εταιρεί¬ 
ας «Ρ0ΕΕΜΒΒ05 5ΗΙΡΡΙΝΟ ΕΙΜΙΤΕϋ» για την Ακα¬ 
δημία Εμπορικού Ναυτικού Ιονίων Νήσων. 

Με την 2824.76/42257/2018/ 06.06.2018 απόφαση 
του Υπουργού Ναυτιλίας και Νησιωτικής Πολιτικής, που 
εκδόθηκε σύμφωνα με τις διατάξεις του άρθρου 3 του 
ν. 4182/2013, όπως αναδιατυπώθηκαν με το άρθρο 32 
του ν. 4223/2013, τις διατάξεις του άρθρου 28 του 
ν. 4484/2017 καθώς επίσης και αυτές των άρθρων 496- 
512 του Αστικού Κώδικα, γίνεται αποδεκτή η με αριθμ. 
Εισερχ. ΑΕΝ/ΙΟΝΙΩΝ ΝΗΣΩΝ: 1758/22-11-2017 επιστολή 
πρόθεσης δωρεάς του νόμιμου γραφείου στην Ελλάδα 
της εταιρείας «ΡΟΕΕΜΒΒ05 5ΗΙΡΡΙΝ0 ΕΙΜΙΤΕΡ» δύο (02) 
ντουλαπών, για την Ακαδημία Εμπορικού Ναυτικού Ιο- 
νίων Νήσων, συνολικής αξίας δύο χιλιάδων εξακοσίων 
ευρώ (#2.600#€). 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 2212.2-1/3911/ 42317/2018 (6) 

Ανάκληση της 3122.1/3911/24269/15-9-2005 
κοινής υπουργικής απόφασης, περί εγκατάστα¬ 
σης στην Ελλάδα γραφείου της εταιρείας «ΝΑΙΑ5 
ΙΝΤΕΒΝΑΤΙΟΝΑΙ 5.Α.» ΜΕ ΕΔΡΑ ΣΤΟΝ ΠΑΝΑΜΑ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Του α.ν. 378/1968 (ΦΕΚ 82 Α'/17-4-1968). 
β.Του άρθρου 25 του ν. 27/1975 (ΦΕΚ 77/Α722-4-1975) 
και ιδίως την παρ. 1. 

γ.Του άρθρου 4του ν. 2234/1994 (ΦΕΚ 142/Α731 -8-1994). 
δ. Του άρθρου 25 του ν. 2515/1997 (ΦΕΚ 154/Α7 
25-7-1997). 

ε. Του άρθρου 34 του ν. 3427/2005 (ΦΕΚ 312/Α7 
27-12-2005). 

στ. Του άρθρου 4 του ν. 3752/2009 (ΦΕΚ 40/Α/ 
4-3-2009). 


ζ. Του άρθρου 31 του ν. 4150/2013 (ΦΕΚ 102/Α7 
29-4-2013). 

η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α722-4-2005). 

Θ.Του Κεφαλαίου Α', του Πρώτου Μέρους, του ν. 4389/ 
2016 (ΦΕΚ 94/Α727-05-2016). 

ι. Του π.δ. 85/2012 (ΦΕΚ 141 /Α /21 -6-2012) «Ίδρυση 
και μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικατα- 
στάθηκε από το άρθρο 1 του π.δ. 94/2012 (ΦΕΚ 149/Α7 
17-7-2012) «Τροποποίηση π.δ. 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 3 
π.δ. 98/2012 (ΦΕΚ 160/Α710-8-2012). 

ια. Του π.δ. 70/2015 (ΦΕΚ 114/Α722-9-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής...». 

ιβ. Του π.δ. 125/2016 (ΦΕΚ 210/Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

ιγ. Της αριθμ. 3122.18/03/13/11 -12-2013 (ΦΕΚ 3263/ 
Β720-12-2013) κοινής απόφασης των Υπουργών Οικονο¬ 
μικών - Ανάπτυξης και Ανταγωνιστικότητας - Ναυτιλίας 
και Αιγαίου και των αριθμ. 1246.3/5/94/1-12-1994 (ΦΕΚ 
919/Β714-12-1994) και 1246.3/6/94/1-12-1994 (ΦΕΚ 
919/Β714-12-1994) κοινών αποφάσεων των Υπουργών 
Εθνικής Οικονομίας, Οικονομικών και Εμπορικής Ναυ¬ 
τιλίας. 

ιδ. Της αριθμ. 3122.1/3911/24269/15-9-2005 κοινή 
υπουργική απόφαση, (ΦΕΚ 188/τ.ΑΠΣ/29-9-2005). 

2. Την από 17 Μαΐου 2018 αίτηση της εταιρείας «ΝΑΙΑ5 
ΙΝΤΕΒΝΑΤΙΟΝΑΙ 5.Α.», με την οποία ζήτησε την ανάκλη¬ 
ση της άδειας εγκατάστασης του γραφείου της στην Ελ¬ 
λάδα, αποφασίζουμε: 

1. Ανακαλούμε την αριθμ. 3122.1/3911/24269/ 
15-09-2005 κοινή απόφαση των Υπουργών Οικο¬ 
νομίας και Οικονομικών και Εμπορικής Ναυτιλίας 
(ΦΕΚ 188/τ.ΑΠΣ/29-9-2005) σχετικά με την εγκατά¬ 
σταση στην Ελλάδα, σύμφωνα με τις διατάξεις των 
α.ν. 378/1968 και ν. 27/1975, ν. 814/1978, ν. 2234/1994, 
ν. 3752/2009, ν. 4150/2013, γραφείου της εταιρείας 
«ΝΑΙΑ5 ΙΝΤΕΒΝΑΤΙΟΝΑΙ 5.Α.» με έδρα στον ΠΑΝΑΜΑ. 

2. Η παραπάνω εταιρεία υποχρεώνεται, σύμφωνα με 
το άρθρο 23 του ν. 1360/1983, να εκπληρώσει τις κάθε 
είδους υποχρεώσεις της με το Δημόσιο, μέσα σε 2 μήνες 
από την έκδοση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουνίου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2480/27.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























